Anexa nr.2

METODOLOGIE

privind modul de calcul al sumelor care se deduc procentual definitiv din aplicaţiile de plată, aferente cheltuielilor, altele decât cele de personal, ulterior intrării în vigoare a prezentei hotărâri, aferente cheltuielilor realizate în cadrul proiectelor care au fost selectate prin apelurile de proiecte de la apelul 1 la apelul 114 inclusiv, din cadrul Programului Operaţional Sectorial "Dezvoltarea Resurselor Umane" (POSDRU)

 I. **Indicatori**

 Metodologia are în vedere stabilirea unor indicatori aferenţi cheltuielilor, altele decât cele de personal, ulterior intrării în vigoare a prezentei hotărâri, aferente cheltuielilor realizate în cadrul proiectelor care au fost selectate prin apelurile de proiecte de la apelul 1 la apelul 114 inclusiv,, după cum urmează:

a) valoarea cheltuielilor altele decât cele cu personalul declarate de Autoritatea de Management pentru POSDRU prin declaraţiile de cheltuieli transmise la Autoritatea de Certificare şi Plată, înregistrate în sistemul unic de management al informaţiilor – SMIS la alte categorii decât categoriile de cheltuieli 400 – Cheltuieli cu personalul şi 401 – Cheltuieli cu cazarea, transportul şi diurna pentru personal;

 b) valoarea totală a cheltuielilor altele decât cele cu personalul declarate de Autoritatea de Management pentru POSDRU, pentru care este activă măsura Autorităţii de Certificare şi Plată a neincluderii temporare a acestora în aplicaţiile de plată înaintate Comisiei Europene;

 c) valoarea totală a cheltuielilor altele decât cele cu personalul pentru care Autoritatea de Certificare şi Plată îşi reconsideră decizia anterioară de neincludere temporară în aplicaţiile de plată înaintate Comisiei Europene, în baza informaţiilor care infirmă neeligibilitatea cheltuielilor;

 d) valoarea totală a cheltuielilor neeligibile aferente creanţelor bugetare constituite de Autoritatea de Management pentru POSDRU ca urmare a formulării unor suspiciuni de fraudă, conflicte de interese, proiecte/parteneri neeligibili, proiecte reziliate,

, recuperate de la debitori şi deduse de către Autoritatea de Certificare şi Plată din declaraţiile de cheltuieli şi aplicaţiile de plată care se vor transmite Comisiei Europene;

 e) valoarea totală a avansului acordat beneficiarilor proiectelor finanţate în cadrul schemelor de ajutor de stat, justificat prin cheltuieli altele decât cele cu personalul, incluse de Autoritatea de Management pentru POSDRU în declaraţiile de cheltuieli înaintate Autorităţii de Certificare şi Plată ulterior intrării în vigoare a prezentei hotărâri;

 II. Modul de calcul al sumei care se decertifică procentual definitiv (SD)

 SD = (a – b+c-d) \* 18,28% +e\*18,28%

 III. Reguli de aplicare

 (i) Calculul sumelor care se deduc procentual definitiv se efectuează distinct, la nivel de axă prioritară, pentru cheltuieli totale eligibile şi publice, în lei şi în euro;

 (ii) În scopul evitării unei duble corecţii, pentru cheltuielile menţionate la pct. I, Autoritatea de Certificare şi Plată nu va mai deduce debitele recuperate şi nu va mai opera suspendări temporare de la certificare pentru cheltuielile altele decât cele de personal, cu excepţia debitelor şi suspendărilor operate ca urmare a formulării unor suspiciuni de fraudă, conflicte de interese, proiecte/parteneri neeligibili, proiecte reziliate;

 (iii) Cheltuielile altele decât cele cu personalul nu includ cheltuielile cu retribuțiile și cheltuielile aferente deplasării personalului, aşa cum sunt şi vor fi înregistrate de Autoritatea de Management pentru POSDRU în sistemul unic de management al informaţiilor – SMIS în categoriile de cheltuieli 400 – Cheltuieli cu personalul şi 401 – Cheltuieli cu cazarea, transportul şi diurna pentru personal;

 (iv) Indicatorul de la punctul I, lit. e) se determină pentru fiecare proiect în parte, proporţional cu cheltuielile altele decât celede personal aflate în cererea de rambursare prin care se justifică avansul acordat beneficiarilor proiectelor finanţate în cadrul schemelor de ajutor de stat.